AGUIRRE ARIZMENDI (EAJ, 2015-03-26):
Bai, eskerrik asko presidente andrea. Lehendakari, sailburuak, legebiltzarkideok, egun on guztioi.
Gaur hona ekartzen dugun gaia, dibidendu digitalaren arazoa, konplexu samarra da ulertzeko eta agian oraindik zailagoa hemen esplikatzea aditua ez den norbaitentzako.
Eta egia esateko, ni neu ez naiz aditua kontu hauetan, beraz ahalik eta argien azaltzen saiatuko naiz, baina azpimarratu nahi nuke nire asmoa ez dela halako eztabaida tekniko batean sartzea.
Beste alde batetik, gaur hemen daukagun arazoa antena kolektiboei soilik dagokiela aipatu nahi nuke eta ez antena indibidualei edo kablea daukaten jendeari, azken horiek ez dutelako arazorik ETBren kanal berriak jasotzeko.
Lurreko telebista digitala, LTD edo gaztelaniaz TDT, televisión digital terrestre, aspaldiko gaia da Espainiar Estatuan lehendabiziko telebista digitalak orain dela 15 urte martxan jarri zirenetik.
Denak dakigu, edo batzuk dakite, telebistak espazio radioelektrikoan mugitzen direla eta espazio radioelektriko hori mugatuta dagoela. Telebista analogikotik telebista digitalera pasatzeak efizientzia handiagoa sortzen du eta teknologiari esker eta seinaleen konpresioaren bitartez, espazio berdinean seinale gehiago pasatzea posible da eta horrela frekuentzi berriak libratzen dira.
Irabazten den lekua eta ekartzen duen onura, hori da dibidendo digitala, gaur daukagun gaia.
Eta esan dudan bezala ez naiz eztabaida teknikoan sartuko baina bai egin nahi nuke hemengo honen historia edo kronologia labur bat.
Espazio radioelektrikoa Europa mailan araututa dago eta 2010ean Europar Batzordeak finkatu zuen zein frekuentzia erabili telebista digital terrestrek erabiltzeko, emititzeko, ze frekuentzia erabili beste zerbitzu batzuk eskaintzeko, hala nola 4G telefonia, telefonía de cuarta generación, ezagutzen dugun bezala.
Eta Estatu mailan telebista analogikotik televisión digital terrestre-ra egin zen migrazioa 2010eko apirilean bukatu zen eta itzalaldi edo apagón analogikoa lortu zen orain dela bost urte.
Hiru hilabete beranduago, 2010eko uztailean, Rodríguez Zapatero jaunaren gobernuak Antena 3, Telecinco, Sogecable, Veo 7, Net Televisión eta La Sextari kanal gehigarriak eman zizkien eta nire ustez hau izan zen gaur daukagun arazoaren hasiera. Zergatik bi urte beranduago, 2012an, operadore pribatuen errekurtso bat jaso eta gero, lizentzia hauek ilegalak zirela erabaki zuen Auzitegi Gorenak.
...operadore pribatuaren errekurtso jaso eta gero, lizentzia hauek ilegalak zirela erabaki zuen Auzitegi Gorenak.
Bitartean, hauteskundeak egon ziren Madrilen eta Alderdi Popularrak irabazi zituen hauteskunde horiek, eta 2012ko abenduan jada prestatu zuen errege dekretuaren zirriborroa dibidendu digitalaren askapena antolatzeko.
Geroztik zergatik ez zen indarrean jarri dekretu definitiboa? Nik ez dakit. Agian bakarra dakiguna da Atresmediak, Mediasetek eta beste enpresek, helegite guztiak aurkeztu eta galdu ondoren, 2014ko maiatzean bederatzi kate kendu behar izan zituztela izugarrizko liskarra sortuz. Azkenean, Alderdi Popularraren Gobernuak, orain dela justu sei hilabete, 2014ko irailean Gobernuak behin betiko Dekretua atera zuen.
Espainiar Estatuan telebista kanalen banaketaren mapa egiteko eskumena duen bakarra Industria ministroa da eta, egia esateko, Ministerioak ETBrentzat ezarri duen kanalen aldaketa oso kaltegarria izan da eta jendea anplifikadore berriak jartzea behartu du antena kolektiboetan.
Nik esango nuke Dekretuaren laburpena hau izan litzakeela: Aldaketa eta kanal onak, frekuentzi onak, telebista pribatuei; aldaketa txarrak, kanal txarrak, telebista publikoei, Euskal Telebistari barne.
EITBko zuzendaria nagusiak, Maite Iturbek, agerraldia eskatu zuen orain dela hilabete bat honetaz informatzeko. Askok, eta bere ondorio nagusia, antenista askok ekipamendu horniketan arazoak dituztela eta ezingo dutela eskari guztiak bete 2015eko martxoaren 31 baino lehen izan zen.
Data horretan bai itzaliko direla dibidendu digitalak eragindako kateak. Kalkulatzen da gutxienez antena kolektiboen 10 edo 12 egokitzeko daudela. Ondorioz, kaltetutako hamar milaka etxetan gainontzeko telebista seinaleak mantenduko dituzte, baina galdu egingo dute EITBren seinalea.
Beraz, telebista digitalen seinaleak jasotzeko antenen egokitzerako epea 2015eko martxoaren 31n amaituko denez, Espainiako Gobernuari Bizkaian eta Gipuzkoan soilik simulcast emisiorako epea beste bi hilabetez luzatu dezala maiatzaren 31ararte eskatzen dugu.
Arazoa bakarrik daukagu Gipuzkoan eta Bizkaian. Arabak ez dauka arazo berdina. Helburua antena kolektiboen egokitzea osoa bi lurralde historiko horietan ahalbidetzea da eta, horrela, etxe guztietan Euskal Telebista publikorako sarbidea bermatzea da euskarazko eta gaztelaniazko oinarrizko zerbitzua izanik.
Eskerrik asko.